**Persónuverndarstefna Ljósmyndaskólans**

### Almennt um persónuverndarstefnuna

Á grundvelli laga um persónuvernd og vinnslu persónuupplýsinga nr. 90/2018 (persónuverndarlög) hefur Ljósmyndaskólinn sett sér persónuverndarstefnu sem starfsfólk skólans skal hafa að leiðarljósi í allri vinnu sinni með persónuupplýsingar.

Til persónuupplýsinga teljast hvers kyns upplýsingar sem notaðar eru til að auðkenna persónugreindan einstakling eða sem mögulegt væri að nýta með þeim hætti.

**Meðhöndlun persónuupplýsinga**

### Starfsfólk Ljósmyndaskólans skal ætíð byggja á fullnægjandi heimild fyrir vinnslu með persónuupplýsingar í samræmi við persónuverndarlög, byggt á einum eða fleiri eftirfarandi þátta sbr. 9. gr. persónuverndarlaga:

* Vinnsla persónuupplýsinga grundvallist á fullnægjandi heimild í þágu tiltekinna markmiða.
* Vinnsla persónuupplýsinga sé nauðsynleg til að uppfylla gerðan samning sem skráður einstaklingur á aðild að eða að beiðni hins skráða áður en samningi er komið á.
* Vinnslan er nauðsynleg til að uppfylla lagaskyldu eða á grundvelli samstarfssamninga.
* Vinnslan er nauðsynleg til að vernda brýna hagsmuni hins skráða eða annars einstaklings.
* Vinnslan sé nauðsynleg í þágu almannahagsmuna eða lögmætra hagsmuna sem skólinn eða þriðji aðili gætir, nema hagsmunir hins skráð af vernd persónuupplýsinga, vegi þyngra.

Starfsfólk Ljósmyndaskólans skal gæta ýtrustu varúðar í meðferð viðkvæmra persónuupplýsinga og tryggja að meðferð þeirra sé í samræmi við lög. Í samræmi við 3. tölulið 1. mgr. persónuverndarlaga teljast til viðkvæmra persónuupplýsinga gögn um heilsufar og lífkenni s.s. andlitsmyndir.

Starfsfólki Ljósmyndaskólans skal veitt reglubundin fræðsla um meðferð persónuupplýsinga.

**Öryggi, áreiðanleiki og takmörkun vinnslu**

Ljósmyndaskólinn ábyrgist þær tæknilegu og skipulagslegu ráðstafanir sem nauðsynlegar eru til að tryggja öryggi þeirra persónuupplýsinga sem stofnunin vinnur með og sem ætlað er að koma í veg fyrir óleyfilega vinnslu þeirra. Þá ábyrgist Ljósmyndaskólinn áreiðanleika þeirra persónuupplýsingar er hann vinnur með og að þær séu uppfærðar eftir þörfum. Röngum persónuupplýsingum skal eytt eða þær leiðréttar án tafar.

Ljósmyndaskólinn skal gæta þess við vinnslu persónuupplýsinga að aðgengi og innihald upplýsinga einskorðist við það sem nauðsynlegt telst, auk þess sem form varðveislu miði að því að ekki sé unnt að auðkenna skráða einstaklinga lengur en þörf er á. Við leyfilega miðlun persónuupplýsinga til utanaðkomandi aðila skal gætt viðeigandi ráðstafana til að tryggja öryggi upplýsinganna.

Í samræmi við persónuverndarlög skal Ljósmyndaskólinn tilkynna öryggisbrot við vinnslu persónuupplýsinga til Persónuverndar og gera skráðum einstaklingum viðvart um slíkt öryggisbrot byggt á skyldu. Sé stofnunin vinnsluaðili persónuupplýsinga mun Ljósmyndaskólinn jafnframt tilkynna upprunalegum ábyrgðaraðila um öryggisbrot.

### Réttindi hins skráða

Einstaklingar eiga rétt á gegn að leggja fram auðkennda beiðni til skrifstofu Ljósmyndaskólans um að fá afrit af þeim persónuupplýsingum sem Ljósmyndaskólinn vinnur með eða veita öðrum aðila fullgilt umboð til að taka við slíku afriti. Beiðni þessa efnis skal afgreidd af starfsfólki skrifstofu skólans eins skjótt og mögulegt er en ávallt innan mánaðar frá því hún berst.

### Hvaða persónuupplýsingar skráir eða geymir Ljósmyndaskólinn?

**Nemendur**

Til þess að gegna skyldum sínum og geta boðið nemendum skólans sem besta þjónustu þarf að að skrá og meðhöndla persónulegar upplýsingar um nemendur bæði rafrænt og á pappír. Þær persónuupplýsingar sem unnið er með í Ljósmyndaskólanum hafa allar lagalegan eða þjónustulegan tilgang. Persónuupplýsingar er varða nemendur eru allar til þess gerðar að veita nemendum þá þjónustu er þeir hafa lagalegan rétt til. Þær persónuupplýsingar sem unnið er með í tengslum við nemendur eru fyrst og fremst almennar, s.s. nafn, kennitala, netfang, símanúmer, heimilisfang, námsferill, staða í námi, mynd af nemanda og myndir teknar í kennslustofu. Viðkvæmar persónuupplýsingar sem unnið er með varða fyrst og fremst heilsufar, námsörðugleika, fatlanir og greiðsluupplýsingar vegna kostnaðar við námið.

Dæmi um persónuupplýsingar um nemendur sem Ljósmyndaskólinn skráir eða notar í starfseminni:

* Nafn og kennitala nemenda
* Heimilisfang nemenda
* Netpóstfang nemenda, bæði skólanetfang og persónulegt netfang
* Símanúmer nemenda
* Mæting nemenda
* Verkefnaskil
* Einkunnir
* Upplýsingar um sérþarfir nemenda sem nemandi lætur skólanum í té.
* Greiðslustaða

Sjá t.d. um inntökuferli á heimasíðu skólans.

**Starfsfólk**

Í tengslum við starfsfólk er unnið með almennar persónuupplýsingar á borð við nafn, kennitölu, netfang, símanúmer, heimilisfang, menntun og starfsferil og ýmsar fjárhagslegar upplýsingar, s.s. varðandi greiðslur verktakalauna, annarra launa og bankareikninga. Til viðkvæmra upplýsinga teljast upplýsingar um stéttarfélagsaðild.

Hvaðan koma upplýsingarnar?

Upplýsingarnar sem skráðar eru hjá skólanum og unnið er með, koma frá nemendanum sjálfum, kennara, námsráðgjafa eða öðrum starfsmönnum skólans sem til þess hafa heimild.

Upplsýsingar um starfsmenn koma frá starfsmönnum sjálfum.

Upplýsingar eru skráðar í tölvukerfi skólans og reglulega tekin afrit af öllum vistuðum gögnum.

### Netpóstur

Póstur sem sendur er á aðalnetfang Ljósmyndaskólans varðveitist í tölvupóstkerfi skólans. Póstur sem sendur er starfsmanni um skólanetfang varðveitist í því tölvupóstkerfi sem tilheyrir skólanetfangi viðkomandi starfsmans.

### Upplýsingar um sérþarfir

Upplýsingar um sérþarfir nemanda kom frá nemanda sjálfum.

### Myndir

Skólinn áskilur sér rétt til að nota myndir og vídeóefni úr starfi skólans í auglýsingar, í kynningarefni á heimasíðu, í markaðsefni á prenti og á samfélagsmiðlum. Berist beiðni frá nemanda um að fjarlægja efni með viðkomandi er undantekningalaust orðið við því. Þó er ekki hægt að fara fram á að mynd sé fjarlægð þegar um er að ræða hópmynd sem tekin er í skólanum eða á viðburðum honum tengdum þar sem enginn einn einstaklingur er aðalatriði myndarinnar.

### Miðlun persónuupplýsinga

Ljósmyndaskólinn leggur áherslu á að meðferð persónuupplýsinga sé ávallt í samræmi við lög um persónuvernd og að öryggi þeirra sé tryggt með viðeigandi hætti. Engum upplýsingum sem einstaklingar afhenda Ljósmyndaskólum er miðlað til annarra en þeirra starfsmanna sem vinnu sinnar vegna þurfa að meðhöndla upplýsingarnar. Starfsmenn Ljósmyndaskólans skuldbinda sig til að viðhalda fullum trúnaði um allar upplýsingar sem þeir meðhöndla um nemendur og starfsmenn skólans.

Ljósmyndaskólinn heitir því að selja ekki, leigja eða deila persónuupplýsingum einstaklinga. Ljósmyndaskólinn áskilur sér rétt til að miðla nauðsynlegum persónuupplýsingum einstaklinga til kennara í þeim tilgangi að veita nemendum þá þjónustu sem skólinn hefur skuldbundið sig til eða vegna lögbundinna verkefna. Við miðlun slíkra persónuupplýsinga verður þess ávallt gætt að miðla ekki frekari upplýsingum til vinnsluaðila en þörf er á.

### Réttur einstaklinga

Ljósmyndaskólinn leggur áherslu á að virða rétt einstaklinga sem treysta skólanum fyrir persónuupplýsingum sínum og leggur í því sambandi áherslu á að auðvelda einstaklingum að framfylgja réttindum sínum gagnvart skólanum með því að beina eftirfarandi fyrirspurnum til Ljósmyndaskólans.

**Réttur til aðgangs**

Einstaklingar geta lagt fram beiðni um staðfestingu á því hvort Ljósmyndaskólinn vinni persónuupplýsingar um þá og þá hver tilgangurinn er með vinnslunni, um hvað flokk persónuupplýsinga ræði, viðtakendur þeirra ef um slíkt er að ræða og varðveislutíma upplýsinganna.

**Réttur til að flytja persónuupplýsinar**

Einstaklingar eiga rétt á að fá þær persónuupplýsingar sem þeir hafa lagt Ljósmyndaskólanum til á algengu tölvulesanlegu sniði eða, óski einstaklingur eftir því, að slíkar upplýsingar verði afhentar öðrum aðila sem einstaklingur nefnir sem móttakanda.

**Réttur til leiðréttingar og eyðingar**

Ljósmyndaskólinn leggur ríka áherslu á að upplýsingar sem skólinn vinnur með séu réttar og áreiðanlegar og óskar eftir því að einstaklingar upplýsi Ljósmyndaskólann um allar þær breytingar á sem verða á högum viðkomandi er varða vinnslu persónuupplýsinga. Þetta geta verið upplýsingar um netfang, síma og heimilisfang. Einstaklingur getur jafnframt óskað eftir að persónuupplýsingum viðkomandi einstaklings, sem Ljósmyndaskólanum ber ekki lagaleg skylda til að varðveita, sé eytt.

**Réttur til að andmæla og eða takmarka vinnslu:**

Einstaklingar eiga rétt á að andmæla vinnslu persónuupplýsinga. Einstaklingur getur einnig farið fram á að vinnsla sinna persónuupplýsinga verði takmörkuð í tiltekinn tíma ef einstaklingur telur að upplýsingarnar séu ekki réttar.

### Tilgangur með skráningu persónuupplýsinga

Þær persónuupplýsingar sem skráðar er af Ljósmyndaskólanum hafa allar lagalegan eða þjónustulegan tilgang. Ljósmyndaskólinn afhendir ekki þriðja aðila upplýsingar um nemenda nema honum beri lagalega skylda til, hann hafi óskað eftir því eða hafi fyrirfram gefið óyggjandi samþykki fyrir því. Slíkt samþykki skal vera hægt að afturkalla á eins auðveldan hátt og það var gefið.

### Persónuverndarfulltrúi

Í Ljósmyndaskólanum er persónuverndarfulltrúi sem hefur það hlutverk að upplýsa starfsmenn um þeirra skyldur samkvæmt persónuverndarlögum, sinna þjálfun starfsfólks, veita ráðgjöf og vera til staðar komi upp álitaefni á sviði persónuverndar. Persónuverndarfulltrúi tekur jafnframt á móti fyrirspurnum og beiðnum frá þeim einstaklingum sem verið er að vinna með upplýsingar um. Þá skal persónuverndarfulltrúinn vera tengiliður við Persónuvernd og vinna með henni, sem og fylgjast með því að farið sé að persónuverndarlögum. Á skrifstofu skólans fást allar tengslaupplýsingar um persónuverndarfulltrúa skólans.

### Eftirlitsaðili

Persónuvernd annast eftirlit með framkvæmd laga um persónuvernd, reglugerða og sérákvæða í lögum sem fjalla um vinnslu persónuupplýsinga. Sérhver skráður einstaklingur eða fulltrúi hans hefur rétt til að leggja fram kvörtun hjá Persónuvernd ef hann telur að vinnsla persónuupplýsinga um hann brjóti í bága við lög eða reglugerð. Persónuvernd úrskurðar um hvort brot hafi átt sér stað. Frekari upplýsingar um Persónuvernd er að finna á vef stofnunarinnar, personuvernd.is.

### Breytingar á persónuverndarstefnu Ljósmyndaskólans

Ljósmyndaskólinn endurskoðar persónuverndarstefnu sína reglubundið og kann í því sambandi að gera breytingar á henni. Því hvetur Ljósmyndaskólinn einstaklinga til að kynna sér persónuverndarstefnuna reglulega. Ef um viðmiklar efnisbreytingar er að ræða, sem geta haft áhrif á réttindi einstaklinga mun sú breyting verða kynnt nemendum og starfsfólki sérstaklega.

Persónuverndartefna Ljósmyndaskólans var síðast yfirfarin og uppfærð 8. febrúar 2022.